《钓者吟》
宋代·释文珦

吾谓钓者徒，今古不同流。
今钓曲为饵，古钓直不钩。
直钓不在得，所得过於求。
贡钓志在得，所得良可羞。
乃知今古钓，不可相为谋。
好古不好今，颇若能自修。
试问羊裘人，亦合子意不。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。